Virtual Reality er det nye og hotte. Tag brillerne på, og du er i en helt anden verden. Normalt bruges VR til computerspil og lignende, men nu er teknologien også rykket ind i erhvervslivet – faktisk er briller nu at finde i køkkenbranchen. Forestil dig for eksempel at stå i dit køkken, inden det overhovedet er bygget. I Aalborg har de første kunder allerede fået en smagsprøve på den nye præsentationsform, der får den almindelige butiksoplevelse til at falme noget og ligne noget fra det forrige århundrede. Nordjyske kunder kan i højere grad forvente at blive udstyret med et par såkaldte virtual reality-briller, når de skal på indkøb. Metoden giver forbrugeren muligheden for at opleve en virkelighedstro version af et produkt, som endnu ikke eksisterer.

Opsummering:
Virtual Reality betyder nu, at du kan stå midt i dit køkken før du har købt og betalt for det. Det benytter de sig blandt andet af i Invita i Aalborg.